Enkelit islaminuskossa

pienoiskuva|Muhammed käännyttää enkeleitä islamiin Balamin teoksessa Tarikhnama 1300-luvulta,
Enkelit  (arab. ملاك malāk) ovat islaminuskossa Jumalan sanansaattajia. Arabiankielinen sana enkelille tarkoittaa "sanansaattajaa" kuten myös hepreassa (malakh, ) ja kreikassa (angelos, ).

Enkeleitten merkitystä islamissa korostaa se, että Jumala on transsendenttinen eikä häntä voi nähdä tai kuulla kuten kristinuskossa. Pyhyyden tuominen läsnäolevaksi jää sen takia enkelien harteille. Vaikka islam kieltää kristinuskon kolminaisuusopin, Jumalan kolme ulottuvuutta ilmenevät myös islamissa, mutta vain eri tavalla: Jumalan sanan tai Jeesuksen tilalla on Koraani, ja Pyhän Hengen korvaajia ovat enkelit.Sookhdeo, 2013, s. 95

Enkelit ovat tuoneet väljyyttä tiukan yksijumalaiseen islamiin siten, että muun muassa Afrikassa pakanalliset jumaluudet ovat voineet saada uuden roolin joko islamilaisina enkeleinä tai jinneinä. Tämä on helpottanut islamin leviämistä.Ohlig, 2000, s. 240–241   

Islamin tärkein enkeli on Gabriel, sillä katsotaan, että Muhammed sai Koraanin juuri hänen välityksellään.Sookhdeo, 2013, s. 93  Se, joka kieltää uskon enkeleihin, on luopunut islamista ja ansaitsee kuolemantuomion. Reliance of the Traveller, 2017, s. 109 (f1.3) 

 Tehtävät 
Koraanin mukaan enkeleillä ei ole vapaata tahtoa ja ne palvovat Jumalaa totellen Häntä kaikessa. Enkelien tehtäviin kuuluu ylistää Jumalaa ja kertoa Jumalan ilmestyksistä. Heillä on tärkeitä tehtäviä myös lopun aikoina. Enkelit pitävät kirjaa ihmisten teoista Viimeistä tuomiota varten, ja kuoleman enkeli ottaa Jumalan luvalla ihmiseltä hengen. Gabriel ja Mikael valvovat Viimeisen tuomion toteutumista.Sookhdeo, 2013, s. 292 Viestien kuljettaminen on etenkin Gabrielin tehtävä. Siunaavat enkelit vierailevat ihmisten luona, mutta eivät astu taloon, jossa on esittäviä kuvia, koira tai sukupuoliyhteyden jälkeen rituaalisesti epäpuhdas ihminen. 

 Ominaisuudet 
Koraani kuvaa enkeleitä sanansaattajiksi, "joita kahdet, kolmet ja neljät siipiparit liidättävät."Koraani, 1942, suura 35:1 Enkeleillä on siten siivet, joillakin useita pareja. Enkelit voivat esiintyä ihmisen hahmossa. Enkeleiden ruumis on valoa ja voi saada myös monia muita muotoja.Reliance of the Traveller, 2017, s. 810 (u3.3) Arkkienkelit ovat pääenkeleitä tai ylienkeleitä.   

Enkelien lukumäärän tietää vain Jumala. Seitsemännessä taivaassa ei kuitenkaan ole yhtään jalansijaa, missä ei olisi enkeliä rukoilemassa joko seisaallaan, polvistuneena tai heittäytyneenä maahan. Kaikki enkelit ovat miespuolisia.Sookhdeo, 2013, s. 96

Muslimien on tunnettava kymmenen enkeliä, jotka luetellaan alla. Listan neljä ensimmäistä ovat arkkienkeleitä eli ylienkeleitä.

 Jibril (Gabriel)
 Mikael
 Israfil - kuolemanenkeli
 Azrael
 Munkar ja Nakir
 Ridwan
 Malik – Helvetin ylivartija
 ja kaksi nimetöntä kirjurienkeliä, jotka merkitsevät muistiin ihmisen hyvät ja pahat teot.

 Gabriel 
Islamin tärkein enkeli Gabriel, jonka nimi islamilaisissa teksteissä esiintyy usein muodossa Jibril (). Varhaiset kristityt katsoivat, että enkelit olivat toimineet välittäjinä, kun Raamattu annettiin ihmiskunnalle.Augustinus, 2003, s. 557–558 Sama ajatus esiintyy islamissa, missä Ibn Ishaq kertoo enkeli Gabrielin välittäneen Muhammedille 22 vuoden aikana Koraanin ilmoituksina tämän unessa.Ibn Hisham, 1999, 70–71 Gabriel välitti viestejä myös Neitsyt Marialle (suura 19). Gabriel mainitaan viestintuojan myös Koraanissa Lehmän suurassa.

Koraanin ohella Gabrielin kerrotaan välittäneen sharian tärkeimmät velvoitteet sekä islaminuskon tärkeimmät teologiset periaatteet Muhammedille niin sanotussa "Gabrielin hadithissa", joka löytyy 800-luvulla kootuista Bukharin ja Muslimin kokoelmista. Esimerkiksi islamilaista uskontunnustusta eli Šahadaa ei löydy vielä Koraanista. Se esiintyy ensimmäisen kerran Ibn Hishamin (k. 834) tekemässä Muhammedin elämäkerrassa, mutta saa selityksensä vasta Gabrielin hadithissa, Siinä uskovien velvollisuudet Jumalaa kohtaan esitetään "viitenä peruspilarina".  

Gabriel myös toimi profeetta Muhammedin oppaana hänen mystisellä taivasmatkallaan. Siinä hän ensin matkasi Mekasta Jerusalemiin ja nousi siellä taivaaseen.Ibn Hisham, 1999, s. 134-136

 Mikael 
Arkkienkeli Mikael mainitaan Koraanissa yhdessä Gabrielin kanssa: "Jos joku on Jumalan, hänen enkeleittensä, apostoleittensa ja Gabrielin tai Mikaelin vihollinen, niin totisesti Jumala on uskottomien vihollinen." (2:98). Mikael on turvallisuuden, hedelmällisyyden ja sateen enkeli.Reliance of the Traveller, 2017, s. 1071

 Azrael 

Koraanissa esiintyy "kuolemanenkeli" (Malak al-mawt), joka myöhemmin on saanut nimekseen Azrael. Jumala hakee ihmisen sielun hänen kuollessaan, mutta teon toteuttaa kuolemanenkeli ajan koittaessa. Azraelia auttavat joko armonenkelit tai kiduttajaenkelit, jotka kiskovat ihmisen sielun hänen kurkkuunsa, mistä Azrael sen ottaa haltuunsa.Reliance of the Traveller, 2017, s. 1040

 Munkar ja Nakir 

Munkar ja Nakir hoitavat synkkää tehtävää. Kuoltuaan ihminen saa heidät haudassa vieraakseen. Munkar ja Nakir kuulustelevat vainajaa hänen uskostaan Muhammediin (ei siis Jumalaan). Enkelit alkavat kiduttaa kuollutta, jos tämän vastaukset eivät kelpaa. Uskottomien kidutus alkaa näin ollen heti kuoleman jälkeen.Hämeen-Anttila, 2004, s. 150–157Sookhdeo, 2013, s. 109, 237

 Malik 
Malik on Helvetin ylivartija. Hänen alaisuudessaan on 19 (tai 70) enkeliä, sillä Helvetissä järjestystä pitävät enkelit eivätkä demonit.Sookhdeo, 2013, s. 320 Israfil on enkeli, joka Viimeisellä tuomiolla puhaltaa pasuunaan, "jolloin kaikki, jotka ovat taivaassa tai maassa, vaipuvat tiedottomina maahan paitsi ne, jotka Jumala säästää" (Koraani 39:68). 

 Jinnit 

Islamissa Saatana (Iblis) ei yleisimmän käsityksen mukaan ole langennut enkeli vaan kuuluu toiseen luokkaan mytologisia hahmoja; hän on jinni eli demoni. Jumala teki jinnit savuttomasta tulesta, kun ihmiset luotiin maasta ja enkelit valosta.Sookhdeo, 2013, s. 113 Kaikki jinnit eivät ole pahoja, vaan saattavat ihmisten tapaan olla myös hyviä ja kääntyä islamiin. Muhammed lähetettiin profeetaksi paitsi ihmisille myös jinneille.Sookhdeo, 2013, s. 114 

 Lähteet 







 Viitteet 

Luokka:Islamilainen usko ja oppi